open-index/open-wikipedia-markdown huggingface dataset:
Bernard Comrie

**Bernard Comrie**, nado o 23 de maio de 1947 en Sunderland, Inglaterra, é un lingüista británico, especialista en tipoloxía lingüística, universais da linguaxe e en linguas caucásicas.
## Traxectoria 
É profesor e director no Departamento de Lingüística do Instituto Max Planck Institute para a antropoloxía evolutiva en Leipzig, Alemaña, e Profesor Distinguido de lingüística na Universidade de California, Santa Barbara. Tamén ensinou na Universidade do sur de California e na Universidade de California, Os Ánxeles. Obtivo a súa licenciatura e doutoramento na universidade de Cambridge.

## Notas 
## Véxase tamén 
### Bibliografía 
* ''The World's Major Languages* (ed.), Nova York: Oxford University Press 1987, ISBN 0-19-520521-9; second edition, Routledge 2009, ISBN 978-0-415-35339-7.
* *Tense* (1985).
* *The languages of the Soviet Union, Cambridge University Press (Cambridge Language Surveys) 1981. ISBN 0-521-23230-9 (hard covers) and ISBN 0-521-29877-6 (paperback).
* *Language Universals and Linguistic Typology: Syntax and Morphology* (1981).
* *Aspect: An Introduction to the Study of Verbal Aspect and Related Problems* (1976).

### Ligazóns externas 
* Páxina do Instituto Max Planck
Love Buzz

"**Love Buzz**" é unha canción escrita por Robbie van Leeuwen, da banda neerlandesa de rock Shocking Blue, editada orixinalmente como parte do álbum da banda *At Home* en 1989.

## Versións 
A banda estadounidense de grunge Nirvana gravou unha versión do tema para o seu álbum de estrea *Bleach*, e esta sería tamén o seu primeiro sinxelo, editado en novembro de 1988 a través do selo Sub Pop. Sería tamén o primeiro sinxelo lanzado polo club *Sub Pop Single of the Month*. A versión que aparecía no álbum tiña unha mestura distinta á do sinxelo, ao igual que a súa cara-b, "Big Cheese". A versión de *Bleach* perde o *collage* de sons de 10 segundos ao inicio do tema elaborado por Kurt Cobain. "Love Buzz" foi posteriormente editado no EP *Blew*.

O tema tamén foi versionado por Hatcham Social no seu EP *Party*, lanzado no ano 2008, e unha remestura de "Love Buzz" foi editada a través de Saint Thomas Records no 2009 pola banda psicodélica de Dallas Lithium X-Mas como sinxelo.

A versión orixinal de Shocking Blue foi sampleada para a canción "Phoenix" de The Prodigy, incluída no seu álbum do ano 2004 *Always Outnumbered, Never Outgunned*.
Premio Internacional Grupo Compostela-Xunta de Galicia

O **Premio Internacional Grupo Compostela-Xunta de Galicia** é un galardón anual outorgado conxuntamente polo Grupo Compostela de Universidades e o Goberno galego.

## Historia e características 
A primeira entrega do galardón tivo lugar en 1996 trala firma dun acordo entre o Grupo Compostela de Universidades e a Consellería de Cultura, Comunicación Social e Turismo.

O premio condecora aquelas persoas ou institucións destacadas debido ao seu traballo en favor da difusión de proxectos ou ideas de alcance internacional, especialmente aquelas relacionadas coa promoción do ideal común europeo, a educación e a preservación da nosa herdanza cultural.

A Xunta de Galicia e as universidades membros do Grupo Compostela presentan anualmente candidaturas a este premio, que está dotado dunha recompensa monetaria e unha medalla de ouro conmemorativa con forma de cuncha (o símbolo durante séculos da peregrinación a Santiago e a imaxe escollida polo Grupo Compostela de Universidades).

## Galardoadas/os 
[miniatura|ElBaradei, [Nobel da Paz 2005,premiado en 2010.]]

## Notas
## Véxase tamén 
### Ligazóns externas 
*Grupo Compostela
Club Amigos del Rugby

O **Club Amigos del Rugby** é unha entidade deportiva da cidade de Sevilla que se adica ó rugby, e que compite actualmente na Primeira División Territorial de Andalucía. Dende a súa fundación en 1977 o club militou 4 tempadas na máxima categoría do rugby nacional, a División de Honra, acadando o título de liga en 1979.
## Historia
Nos anos 70 un equipo de rugby sevillano que competiu dende 1975 ata 1977 na División de Honra do rugby nacional, o RACA Sevilla, desapareceu. Nese intre os afeccionados ó rugby da cidade e a maior parte dos xogadores do RACA decidiron fundar un novo club dándolle continuidade á estrutura e ás categorías inferiores do vello club desaparecido. O Club Amigos del Rugby naceu pois en 1978. Nese primeiro ano o equipo tivo que competir na Primeira Nacional (que por entón era a segunda categoría do rugby español) acadando xa nesa primeira tempada o ascenso á División de Honra.

Entre a tempada 1978-79 e 1981-82 a Liga estivo composta por 4 grupos, competindo o CAR no Grupo Sur fronte ós demais equipos andaluces. Na tempada 1978-79, o Club Amigos del Rugby rematou primeiro no Grupo Sur, o que lle daba o dereito para loitar polo título de campión nacional fronte ós outros 3 campións de grupos, pero esa loita polo campionato non se chegou a realizar, de xeito que a Federación Española de Rugby decidiu que os 4 equipos eran campións.

Na tempada 1979-80 o CAR acadou de novo o primeiro posto no Grupo Sur, pero nesta ocasión si que se levou a cabo a disputa polo campionato, rematando o equipo 4º. Nas seguintes 2 tempadas o equipo rematou 6º e 2º no Grupo Sur, co cal non puido loitar de novo polo título nacional. Na tempada 1982-83 o sistema de liga volveu ser o tradicional dun só grupo no que se enfrontan todos entre si, e o CAR non formou parte do campionato.

Nos seguintes anos o club asinou un acordo cunha escola da cidade, chamada Portaceli, que lle deu o nome ó equipo nos seguintes 10 anos, ata 1995. Nesa época o club militou 3 tempadas na 2ª categoría nacional, a 1ª Nacional, na 1984-85, 1990-91 e 1994-95. En 1995 o CAR cambiou de nome outra vez por mor dun novo patrocinador, Inés Rosales, que mantivo ata o ano 2006. Nesa etapa o club militou no segundo nivel do rugby nacional 9 tempadas (3 na 1ª Nacional entre as tempadas 1995-96 e 1997-98, e 6 na nova División de Honra B entre as tempadas 1999-2000 e 2000-01 e de novo entre 2002-03 e 2005-06.

En 2007 o Amigos del Rugby uniu as súas forzas con outro club importante da cidade, o C.D. Mairena, competindo xuntos na segunda división española baixo a denominación do seu patrocinador principal, a empresa de seguros Helvetia. Ese equipo froito da unión dos dous clubs converteuse en 2014 nun novo club, o Alqatara Rugby Club Andalucía, cedendo o Amigos del Rugby a súa licenza para competir na División de Honra B á nova entidade, respecto á que comezou a manter unha relación de equipo filial, do mesmo xeito que o seu socio o Club Deportivo Mairena.

## Véxase tamén
### Outros artigos
* Liga Española de rugby
### Ligazóns externas
* www.clubamigosrugby.com 
* www.helvetiarugby.com
Brooke Shields

miniatura|dereita|Shields en 2008.
**Brooke Christa Camille Shields**, nada o 31 de maio de 1965 en Nova York, é unha actriz estadounidense de cinema, televisión e teatro, ademais de modelo e escritora.

## Traxectoria
Participou en filmes dende moi nova, e destacou xa a comezos con filmes como *The Blue Lagoon* ou *Pretty Baby*, esta última canda Susan Sarandon.
Das Parfum – Die Geschichte eines Mörders

***Das Parfum – Die Geschichte eines Mörders*** é un filme dirixido por Tom Tykwer e escrito por Andrew Birkin, Bernd Eichinger e Tykwer, que se estreou no 2006. Baséase na novela de 1985 *O perfume* por Patrick Süskind.

## Sinopse 
Francia, século XVIII. Jean Baptiste Grenouille naceu no medio do fedor dos restos de pescado dun mercado e foi abandonado pola súa nai no lixo. As autoridades fixéronse cargo del e mandárono a un hospicio. Medrou nun lugar hostil; ninguén o quería, porque había nel algo excepcional: carecía por completo de olor. Estaba, pola contra, dotado dun extraordinario sentido do olfacto. Ós vinte anos, despois de traballar nun curtidoiro, conseguiu traballo na casa do perfumista Bandini, que lle ensinou a destilar esencias. Pero el vivía obsesionado coa idea de atrapar outros cheiros: o cheiro do cristal, do cobre, pero, sobre todo, o cheiro dalgunhas mulleres.

## Personaxes 
* Ben Whishaw como Jean-Baptiste Grenoille.
* Dustin Hoffman como Giuseppe Baldini.
* Alan Rickman como Antoine Richis.
* Rachel Hurd-Wood como Laura Richis .
* Karoline Herfurth como Vendedora de cirolas .
* Sian Thomas como Madame Gallard.
* Francesc Albiol como Oficial da Corte.
* Simon Chandler como Maior de Grasse.
* David Calder como Bispo de Grasse.
* Richard Felix como Xefe do Maxistrado.
* Alvaro Rogue como Grenouille ós 5 anos.
* Franck Lefeuvre como Grenouille ós 12 anos.
* John Hurt como Narrador (versión en inglés).

## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Ildefons Cerdà

**Ildefons Cerdà i Sunyer**, nado en Centelles (Barcelona) o 23 de decembro de 1815 e finado en Las Caldas del Besaya (Cantabria) o 21 de agosto de 1876, foi un enxeñeiro, urbanista, xurista, economista e político español.

Home polifacético, escribiu a *Teoría xeral da urbanización*, obra pioneira da especialidade, pola cal considéraselle un dos fundadores do urbanismo moderno. O seu proxecto máis importante foi a reforma urbanística da Barcelona do século XIX mediante o Plan Cerdà, co que creou o actual barrio do Eixample. Cerdà non foi un triunfador; concentrado meticulosamente no seu traballo, tivo problemas familiares, o seu proxecto do ensanche nunca foi ben visto polos estamentos locais e acabou arruinado, pois o Estado español e o Concello de Barcelona non lle pagaban os honorarios que lle debían. Houbo de pasar un século para que se recoñecese o seu legado.

## Principais obras 
250px|miniatura|Plano do proxecto do eixample de Barcelona (1859)
* 1859 – *Teoría de la construcción de las ciudades*, vol. 1. Barcelona, 1859. Reeditado en 1991 polo Ministerio para as Administracións Públicas, Concello de Barcelona e Concello de Madrid. ISBN 84-7088-583-9. 
* 1861 – *Teoría de la construcción de las ciudades*, vol. 2. Madrid, 1861. Reeditado en 1991 polo Ministerio para as Administracións Públicas, Concello de Barcelona e Concello de Madrid. ISBN 84-7088-586-3. 
* 1863 – *Teoría del enlace del movimiento de las vías marítimas y terrestres.* 
* 1867 – *Teoría general de la urbanización y aplicación de sus principios y doctrinas a la reforma y ensanche de Barcelona*. Madrid: Imprenta Española, 1867. Reeditado polo Instituto de Estudios Fiscales, 1968-1971. 
* 1867 – *Monografía estadística de la clase obrera en Barcelona, en 1856: Espécimen de una estadística funcional de la vida urbana, con aplicación concreta a dicha clase*. Publicado cun apéndice de la *Teoría general de la urbanización*.
* ? – *Teoría general de la rurización*.

## Notas 
## Véxase tamén 
### Ligazóns externas 
* Sitio web do Ano Cerdà(2009-2010)
Tempada 2010-11 do HC Liceo

A **tempada 2010-2011** foi a 32ª tempada do H.C. Liceo na OK Liga (a máxima categoría do hóckey a patíns no estado español) de xeito consecutivo dende a súa fundación en 1972.

## Equipo
**Adestrador:**  Carlos Gil Seijo 
**Segundo adestrador:** Ramón Canalda 
**Delegado:** Juan José Suárez 
**Preparador Fisico:** José Vicente Veiga Doldán 
**Servizo Médico do Clube:** Javier Pombo Prieto 
**Fisioterapeuta:** Sergio García 
**Utilleiros:** Francisco Javier Tato e Miguel Fernández 
**Mecánico:** Fernando Galmán Barreiro

### Altas 
*  Xavi Malián (CP Cerceda)
*  Pedro Afonso (SL Benfica)
*  Tiago Sousa (UD Oliveirense)

### Baixas 
*  Jesús Gende (CP Cerceda)
*  Llaume Llaverola (Igualada HC)
*  Marc Gual (Reus Deportiu)
*  Martín Payero

## Clasificacións 
* Durante a pretempada participou en numerosos torneos, proclamándose subcampión do IX Torneo José Eduardo dos Santos en Luanda (Angola).
* Perdeu a final da Copa Continental disputada o 26 de xaneiro do 2011 no Pavillón de *La Casilla* en Bilbao (Euskadi) ante o FC Barcelona por 7 goles a 2 nun partido rodeado de polémica pola actuación dos árbitros.
* Eliminado nas semifinais da Copa do Rei polo FC Barcelona por 4-1.
* Clasificado para a *final-eight* da Liga Europea que se disputou a mediados do mes de maio en Andorra la Vella.
* Colider da OK Liga xunto co Reus Deportiu a falla de dúas xornadas e o enfrontamento directo entre os dous equipos.

## Goleadores 
### OK Liga 
### Copa do Rei 
### Liga Europea 
## Notas 
## Véxase tamén 
### Outros artigos 
* Tempada 2010-2011 da OK Liga
* Copa do Rei 2011
* Copa de Europa 2010-2011
José Carlos Granero

**José Carlos Granero Granero**, nado en Chella (Valencia) o 27 de maio de 1963, é un exfutbolista e actual adestrador de fútbol español.

## Traxectoria 
Mediada a tempada 2012–13 foi contratado como adestrador do Real Oviedo, en substitución de Félix Sarriugarte. O 16 de febreiro de 2014 foi cesado como técnico do Oviedo.

## Notas 
## Véxase tamén 
### Ligazóns externas 
* Datos do xogador e adestrador en bdfutbol.com
Sociedad Deportiva de Remo Castro Urdiales

350px|miniatura|dereita|Traiñeira de Castro Urdiales.
A **Sociedad Deportiva de Remo Castro Urdiales** é un club de remo da localidade cántabra de Castro Urdiales. Dende a súa creación disputou regatas en tódalas categorías e modalidades de banco fixo, en bateis, traiñeiriñas e traiñeiras.

## Historia 
Aló polo ano 1847, chegou a Castro Urdiales a primeira traiñeira, patroneada por un tal Anduiza, e contra o que nun principio se podería supor, non tivo que ver directamente coa actividade pesqueira, senón coa vixilancia e persecución dos contrabandistas ao longo da costa da vila.

Aínda non constituída como sociedade de remo, o seu primeiro triunfo foi ao impoñerse a outras traiñeiras de Cantabria e Biscaia na regata celebrada en Santander o 23 de xuño de 1861, en presenza da raíña Isabel II, que estaba de visita na cidade.

Fundado en 1879 é o club de remo máis antigo do Cantábrico. Foi fundado tras unha forte galerna que houbo o 20 de abril de 1878, tristemente coñecida pola *Galerna do Sábado de Gloria*, e que José María de Pereda recolleu na súa novela Sotileza. Neste suceso 322 pescadores morreron afogados no Cantábrico (132 cántabros e 190 vascos). Como axuda ás súas familias organizouse unha regata contra traiñeiras biscaíñas que rematarían impoñéndose. Para evitar futuras derrotas creouse a Sociedade de Remo.

A partir de 1930 é cando a traiñeira de Castro consegue uns tempos meritorios como para a chamar "a invencíbel", patroneada por Dionisio Iriberri "Pelucu". Dende 1974 a traiñeira da SDR Castro Urdiales leva o nome de "La Marinera". A finais do 2009 converteuse na traiñeira que máis bandeiras gañou na historia da Liga ACT, ese mesmo ano gañou a liga, converténdose no segundo equipo cántabro en gañala.

## Palmarés 
miniatura|*La Marinera* adestrando no porto.
* 1 Liga San Miguel: 2009
* 1 Campionato de España de Traiñeiras: 2001.
* 2 Campionatos de España de Traiñeriñas
* 3 Campionatos de España de Bateis
* 2 Ligas de Traiñeiras da Federación Vasca: 2001 e 2002.
* 1 Copa do Xeneralísimo: 1974.
* 1 Copa do Rei: 1984.
* 11 Campionatos de Cantabria de traiñeiras: 1974, 1975, 1977, 1980, 1981, 1982, 1984, 1990, 2001, 2002 e 2010.
* 1 Campionato de Cantabria de Remoergómetro
* 4 Bandeiras da Concha: 2001, 2002, 2006 e 2008.

## Notas 
## Véxase tamén 
### Bibliografía 
* Linares Argüelles, Mariano; Pindado Uslé, Jesús; Aedo Pérez, Carlos. *Gran enciclopedia de Cantabria*. Editorial Cantabria. 1985. ISBN 84-86420-00-8 (Obra completa)ISBN 84-86420-02-4 (Tomo II).
* 
### Outros artigos 
* Liga ACT
* Sociedad Deportiva de Remo Castreña

### Ligazóns externas 
* Sitio web oficial da SDR Castro Urdiales 
* Información do club na páxina oficial da Liga ACT
Sociedad Deportiva de Remo Castreña

A **Sociedad Deportiva de Remo Castreña** é un club de remo da localidade de Castro Urdiales, Cantabria (España) fundado pola Sociedad Deportiva de Remo Castro Urdiales para poder participar con ámbalas dúas tripulacións nos campionatos celebrados en Cantabria. Disputou regatas en tódalas categorías e modalidades de banco fixo, en bateles e traiñeriñas principalmente.

Ten a súa sede no Pavillón de Actividades Náuticas de Castro Urdiales.

Gañou varias regatas de traiñeriñas no 2006, e no 2008 proclamouse Campión de España de Bateles.

## Véxase tamén
### Ligazóns externas
* Información de remo en www.todoremo.com
Dwayne Collins

**Dwayne Collins**, nado en Miami, Florida, o 13 de abril de 1988 e finado o 16 de abril de 2025, foi un xogador americano de baloncesto profesional. Collins foi elixido polos Phoenix Suns no posto 60 do Draft da NBA de 2010. Xogaba de ala-pivote, e xogou nos Hurricanes da Universidade de Miami.

## Notas 
## Véxase tamén 
### Ligazóns externas 
* Biografía Miami Hurricanes
* Perfil en NBADraft.net
Escala Internacional de Accidentes Nucleares

A **Escala Internacional de Accidentes Nucleares** (máis coñecida polas súas siglas, **INES**) foi introducida pola OIEA para permitir a comunicación, en caso de accidentes nucleares, para o coñecemento dos medios de comunicación e a poboación. Definiuse un número de criterios e indicadores para asegurar unha información coherente de acontecementos nucleares por diferentes autoridades oficiais. Hai 7 niveis na escala:

## Os niveis de gravidade
Os acontecementos de nivel 1 - 3, sen consecuencia significativa sobre a poboación e o medio ambiente, cualifícanse de incidentes, os niveis superiores (4 a 7), de accidentes. O último nivel corresponde a un accidente cuxa gravidade é comparábel ao ocorrido o 26 de abril de 1986 na central nuclear de Chernobil e o de 11 de marzo de 2011 na central nuclear de Fukushima I (ver Accidente nuclear de Chernóbil e Accidente nuclear de Fukushima I)

   **7**Accidente grave
   **6**Accidente importante  
   **5** Accidente con risco fóra da localización 
   **4**Accidente sen risco fóra da localización
   **3**Incidente importante
   **2**Incidente
   **1**Anomalia
   **0**Desvío
(Sen significación para a seguridade)
Nadadora

**Nadadora** é unha banda de música indie pop galega formada no Grove. Comezou a súa andaina no ano 2003, cando publicaron as súas primeiras maquetas, *El cielo de antenas* e *Octubre*. No ano 2004 editaron o seu primeiro EP, *Aventuras dentro de cajas*, seguido dun segundo no 2005, *Todo el frio del mundo*, ámbolos dous no selo discográfico Jabalina Música. En maio de 2007 publicaron *Hablaremos del miedo*, e un ano máis tarde, en maio do 2008, *La química que nos une*, un novo EP con remixes da banda. En maio de 2011 foi publicado o seu terceiro disco *Luz, Oscuridad, luz* coa discográfica Ernie records, e presentado no porgrama de radio Radio 3..

A banda grovense participou en numerosos festivais coma o Festival do Norte na súa edición do 2011, ou o no Festival Plastidepop de Zaragoza e no Sonorama en Aranda do Doiro, tamén no 2011.

## Notas
Salmón da sabedoría

O **salmón da Sabedoría** ou **salmón do Coñecemento** (*bradán feasa* en Gaélico irlandés) é unha criatura que atopamos no Ciclo de Fenian, pertencente á mitoloxía irlandesa; aparece n'*As Fazañas Infantís de Fionn*, que reúne as primeiras aventuras de Fionn Mac Cumhaill.

## Características 
De acordo coa narración, tratábase dun salmón ordinario que comeu as nove abelás que caeron na *Fonte da Sabedoría* desde nove abeleiras que a rodeaban. Da Fonte da Sabedoría manaban augas que orixinaban cinco ríos, entre eles os ríos Boyne e Shannon. Ao comer as abelás, o salmón obtivo todo o coñecemento do mundo. Ademais, a primeira persoa que comese da súa carne gañaría, á súa vez, o coñecemento total.
 
O poeta Finn Eces ou Finnegas pasou sete anos tentando pescar o salmón. Cando finalmente o capturou, ordenou ao seu aprendiz, Fionn, que llo preparase. Mentres o facía, Fionn queimouse o polgar coa graxa quente que saltaba do salmón, e para atenuar a dor introduciu o dedo na boca. Cando lle levou a comida a Finnegas, este descubriu na mirada do mozo un brillo que que non vira antes. Cando Finegas lle preguntou polo sucedido, Fionn negou que comese o peixe, pero, baixo presión, admitiu ter probado a súa graxa por accidente. Foi esta incrible sabedoría e coñecemento obtido do *salmón da sabedoría* o que permitiu a Fionn converterse no xefe dos Fianna, os famosos heroes da mitoloxía irlandesa.

## Notas 
* O Salmón do Coñecemento en AllAboutIrish.com. 
* O Salmón do Coñecemento en Celtic.org.
Rhein-Neckar Löwen

O **Rhein-Neckar Löwen** é un equipo de balonmán da localidade de Mannheim, Baden-Württemberg (Alemaña). Actualmente compite na máxima categoría do balonmán alemán, a Handball-Bundesliga.

## Historia
Foi fundado no 2002 pola fusión do TSG Kronau (fundado en 1904) e o TSG Baden Östringen (fundado en 1900), que daquela estaban a sufrir dificultades económicas, competindo inicialmente baixo a denominación **SG Kronau/Östringen** e mudando este nome polo actual no 2005. O equipo medrou rapidamente e os resultados comezaron a chegar no 2006, cando o equipo disputou a final da Copa de Alemaña (caendo contra o HSV Hamburg), posto que repetiría ao ano seguinte tras caer na final fronte ao THW Kiel, no 2008 o equipo disputou a súa primeira final continental, caendo na final da Recopa de Europa contra o MKB Veszprém KC húngaro por 37 a 32 no partido de ida e empatar a 28 na volta.

A pesar de que nos últimos anos foi un dos equipos que máis cartos investiu para conseguir títulos, estes aínda non chegaron.

## Cadro da tempada 2015-2016
miniatura|320px|O Rhein-Neckar Löwen durante un partido.

## Véxase tamén
### Ligazóns externas
* Sitio web oficial do Rhein-Neckar Löwen
Seurros

[miniatura|Familias lingüísticas da península ibérica antes da romanización C1: [Galaicos / C2b: Brácaros / C3: Cántabros / C4: Ástures / C5: Vacceos / C6: Turmogos / C7: Autrigones-Caristios / C8: Várdulos / C9: Berones / C10: Pelendones / C11: Belos / C12: Lusones / C13: Titos / C14: Olcades / C15: Arévacos / C16: Carpetanos / C17: Vetóns / C18-C19: **Célticos** / C20: Conios / L1: Lusitanos / I1: Ceretanos / I2: Ilerxetes / I3: Lacetanos / I4: Indixetes / I5: Laietanos / I6: Ilercavones / I7: Sedetanos / I8: Edetanos / I9: Contestanos / I10: Oretanos / I11: Bastetanos / I12: Turdetanos / G21: Galos / G1: Gregos / P1: Fenicios/Cartaxineses / B1: Bérberes]]

Os **seurros** (en ) eran unha tribo galaica prerromana pertencentes ó conventus lucensis.

Ocupaban desde as actuais terras de Taboada até a Fonsagrada, Baralla, O Cebreiro e pasando por Sarria. Limitaban ó norte con Caporos e ó sur con Lemavos, sendo as súas cidades máis importantes Talamina, Ocelum e Turriga.
 
Este *populus* foi identificado por Tolomeo. Non se deben confundir co *populus* galaico Seurbi pertencente ó conventus bracarensis.

## Véxase tamén 
### Outros artigos 
* Lista de tribos celtas
La Boqueria

O **Mercat de Sant Josep** (en galego: *Mercado de San Xosé*), popularmente coñecido como **La Boqueria**, é un mercado municipal que se atopa en La Rambla de Barcelona (Cataluña). Ademais dun lugar onde comprar todo tipo de produtos frescos, é tamén unha atracción turística.

Ten unha superficie de 2.583 m² con máis 300 postos ofrecendo unha gran variedade de produtos locais e exóticos, tanto aos compradores particulares como aos restauradores da cidade. É o mercado máis grande de Cataluña, o máis variado en oferta alimentaria e tamén o máis visitado polos turistas.

## Historia 
O mercado foi inaugurado en 1836, pero as súas orixes están ao aire libre, ante as portas da antiga cidade, na chaira do Pla de la Boqueria, onde vendedores ambulantes e labradores dos pobos e masías próximas instalábanse co fin de vender os seus produtos, antes de que a cidade saísese das súas primeiras murallas. Este mercado facíase fóra das murallas da cidade por aforrar o imposto de entrada de mercancías.

Antes do mercado, estivo no mesmo lugar o convento de San Xosé. En 1586 os carmelitas descalzos (denominados *els josepets* por ser os difusores da advocación de San Xosé) fundaron o convento no lugar onde hoxe está o mercado. A medida que A Rambla foi tomando importancia como paseo urbano no século XVIII, considerouse necesario sacar as carnicerías do seu percorrido e foron desprazadas, aínda moi preto, cara ao interior, xunto ao horto do convento de San Xosé, que o pobo queimou o día de San Xaime de 1835 durante unha manifestación, xunto ao resto de mosteiros que había na Rambla.

Tras a destrución do convento, construír unha praza con grandes columnas rodeada de soportais, que sería a máis grande de Barcelona. Decidiuse trasladar o mercado de xeito temporal no seu interior, pero finalmente sería o seu lugar definitivo. 
As obras de techado iniciáronse o día de San Xosé de 1840.

miniatura|Posto de froita no mercado da Boqueria.

A principios do século XIX, a Rambla tiña desde a rúa do Carme ata a da Pexina toda a anchura que hoxe en día ten fronte ao Palau de la Virreina. O mercado situábase no espazo entre as casas e as árbores, dividido en sectores ben diferenciados segundo o produto que se vendía. Moitos vendedores obsequiaban unha flor pola compra dalgún produto de alimentación, e aquí atopamos a orixe dun colectivo popular e inseparable do conxunto deste paseo: os actuais floristas da Rambla. Máis tarde tamén se engadiu a venda de animais, sobre todo paxaros.

A cuberta metálica actual inaugurouse en 1914. A última modificación arquitectónica do mercado foi no ano 2000, e actualmente prepárase outra que afectará sobre todo a praza da Gardunya. Ao longo dos anos, converteuse no mercado emblemático de todos os de Barcelona. O colectivo de vendedores, a estrutura e situación do mercado convérteno nun lugar de visita obrigada para compradores e turistas.

Cada vez hai máis establecementos do mercado rexentados por inmigrantes, nos que se atopan especialidades de América do Sur, Xapón, Italia, Grecia ou os países árabes.

## Notas 
## Véxase tamén 
### Ligazóns externas 
* Sitio web oficial do mercado
Presidente de Tunisia

miniatura|130px|Escudo nacional de Tunisia.
Esta é a lista dos **presidentes de Tunisia** despois de 1957.

## Presidents da República de Tunisia (1957 ata o presente)
## Notas
Made in Galiza

***Made in Galiza*** é unha obra literaria de Séchu Sende, publicada en maio de 2007. Recibiu o Premios Ánxel Casal da Edición da Asociación Galega de Editoras dese ano.

O libro está dividido en 42 capítulos, e trata aspectos sociolingüísticos contemporáneos da lingua galega, e outros temas como a ecoloxía ou o sentido da vida.

En 2023 foi levado ao teatro por Sarabela Teatro, dirixida por Fina Calleja, coa dramaturxia de  Fernando  Dacosta  e  interpretada  polo  propio  Dacosta, Elena Seijo, Sabela Gago e Josito Porto.

## Traducións 
*Ao turco por Xosefa Baamonde e Irfan Guler.
*Ao kurdo co título de *Di xewnan de jî ez ê zimanê xwe winda nekim* ("Nin en soños vou perder a miña lingua"). Recibiu o premio ao mellor libro en kurdo dese ano.
As dúas traducións foron publicadas pola editorial Avesta en 2010. 
*Ao éuscaro por Txerra Rodríguez, co título de *Made in Galiza* en 2012 editado por Txalaparta, Col. Amaiur.
*Ao catalán por Mònica Lourdes Boixader Arbo co título de *La venedora de paraules* en 2015 editado por Editorial RBA, Col. La Magrana.

## Notas 
## Véxase tamén 
### Ligazóns externas 
* Ficha na páxina da editorial
* Guía de lectura
Titus Brandsma

**Titus Brandsma**, nado o 23 de febreiro de 1881 como **Anno Sjoerd Brandsma** en Oegeklooster, Frisia (Países Baixos), e finado no Campo de concentración de Dachau (Alemaña) o 26 de xullo de 1942, foi un sacerdote católico que loitou contra o nazismo.

## Traxectoria 
Recibiu a ordenación sacerdotal en 1905 e ingresou na Orde de Santa María do Monte Carmelo o 17 de setembro de 1898. Licenciado en Filosofía na Universidade Gregoriana de Roma, foi profesor de filosofía e historia na Universidade católica de Nijmegen, da que foi reitor e xornalista.

Trala ocupación dos Países Baixos polas tropas alemás durante a segunda guerra mundial, denunciou publicamente ao nacionalsocialismo como unha ideoloxía pagá, pronunciouse a prol da liberdade de prensa e condenou a persecución dos xudeus. Axudou a moitos xudeus a fuxir do país. O bispado holandés encargoulle eliminar a propaganda nazi da prensa católica.

O 19 de xaneiro de 1942 foi detido pola Gestapo e levado ao campo de concentración de Dachau onde foi cruelmente torturado e finalmente asasinado o 26 de xullo do mesmo ano mediante unha inxección letal. Era falante de esperanto e formaba parte da Unión Internacional de Esperantistas Católicos. Hoxe é recoñecido como o patrón dos esperantistas católicos, xunto con Maximiliano Kolbe.Tamén era membro da asociación ecoloxista Fryske Gea e un dos fundadores da Fryske Akademy, a academia da lingua frisoa. 

Foi beatificado por Xoán Paulo II o 3 de novembro de 1985.

## Notas 
## Véxase tamén 
### Bibliografía 
* 
*
Juan Carlos Fresnadillo

**Juan Carlos Fresnadillo**, nado en Santa Cruz de Tenerife o 5 de decembro de 1967, é un guionista e director de cine canario.
## Traxectoria 
### Formación 
En 1985, Fresnadillo trasladouse a Madrid dende a súa cidade natal. Estudou Socioloxía na Universidade Complutense. Comezou os estudos de fotografía e cine na Escola Superior de Artes e Espectáculos TAI, e realizou os seus primeiros traballos en curtametraxes. 

### Carreira profesional 
En 1987, creou unha produtora para unha serie de curtas e anuncios publicitarios. En 1990, colaborou con Gustavo Fuertes na súa curta *El Juicio Final*. En 1996, debutou internacionalmente como director coa súa curta en branco e negro, *Esposados*, para o que tamén fixo de produtor executivo. A obra foi candidata ó Premio Oscar en Hollywood, e *Intacto* (2001), filme co que acadou o Premio Goya ao mellor director novel. En 2002 realizou, xunto con Alejandro Jodorowsky, a curtametraxe *Psicotaxi*.
En 2007 dirixiu o filme *28 Weeks Later*, continuación de *28 Days Later* de Danny Boyle. Posteriormente, en 2011, estreou *Intruders*, protagonizada por Clive Owen.
Durante varios anos estivo vinculado a proxectos que finalmente non chegaron a concretarse, como a adaptación ao cinema do videoxogo *BioShock* ou non participou neles, como remake de *The Crow*. Tamén traballou para DreamWorks no desenvolvemento do proxecto *Wednesday*, que non chegou a estrearse.

En 2022 volveu á dirección cun dos episodios da serie de antoloxía de Guillermo del Toro *Cabinet of Curiosities* para Netflix.

En 2024 dirixiu *Damsel*, unha fantasía épica protagonizada por Millie Bobby Brown, Robin Wright e Angela Bassett. A película foi un éxito mundial en Netflix, converténdose nun dos filmes en inglés máis vistos da historia da plataforma, con máis de 137 millóns de reproducións nos primeiros tres meses, entrando no Top 10 de películas en inglés máis vistas de todos os tempos nesa plataforma de *streaming*.

## Filmografía 
### Como director e guionista 
* *Esposados* (1996; curtametraxe)
* *Intacto* (2001)
* *28 Weeks Later* (2007)

### Como director 
* *Psicotaxi* (2002; curtametraxe)
* *Intruders* (2011)
* *Prototype* (2016; curta promocional)
* *Salvation* (2017; serie de televisión, 1 episodio)
* *4x* (2019; curtametraxe)
* *Blanco* (2020; filme para televisión)
* *"The Empty Man’s Lot"* (2022; episodio da serie *Cabinet of Curiosities*)
* *Damsel* (2024)

### Como produtor 
* *El juicio final* (1991)
* *Esposados* (1996)

### Proxectos non realizados 
* *Wednesday* (thriller para DreamWorks, proxecto cancelado) 
* *BioShock* (adaptación do videoxogo, proxecto cancelado) 
* Remake de *The Crow* (dirixida finalmente en 2011 por Bharat Nalluri)

## Notas 
## Véxase tamén 
### Ligazóns externas 
* Juan Carlos Fresnadillo (FilmAffinity)
Catherine McCormack

**Catherine Jane McCormack**, nada en Epsom, Surrey, Inglaterra o 3 de abril de 1972, A súa nai morreu de lupus cando tiña só seis anos e o seu pai que era obreiro metalúrxico tivo que encargarse el só dela e do seu irmán Stephen.

McCormack foi educada segundo a moral da relixión católica, aínda que actualmente defínese como unha "católica caducada". Foi ó convento da Nosa Señora da Providencia e posteriormente estudou na escola de arte dramática de Oxford.

### Cine 
O primeiro papel notable de McCormack foi como Murron MacClannough no filme gañador de varios premios Oscar, *Braveheart*. Porén, o seu debut na pantalla foi como protagonista do filme *Loaded* dirixido por Anna Campion, e posterirmente declarou que fora unha época "miserable coa directora (Anna Campion)... era o meu primeiro traballo nun filme, tiña que estar entre algodóns, tiñamos que ser axudados a través dela, e non foi así. Sobre todo, foi unha experiencia horrible".

### Teatro 
McCormack sempre mostrou unha preferencia cara ao teatro ó longo da súa traxectoria.
No 2008, interpretou o papel de Nora en ''A Doll's House*, dirixida por Peter Hall no Teatro Real de Bath, así como o papel de Isabel Archer na adaptación teatral de *The Portrait of a Lady*, os cales comezaron en xullo de 2008 e finalizaron en agosto.

No 2009 apareceu na xira británica da adaptación de Headlong* Six Characters in Search of an Author*. En 2012, intepretou a Juana Inés de la Cruz na produción da Royal Shakespeare Company da obra *The Heresy of Love*.

## Nomeamentos 
Foi nomeada polos premios teatrais Laurence Olivier Awards no 2001 polo mellor papel secundario feminino en *All My Sons* no Real Teatro Nacional de Cottesloe Stage.

## Filmografía 
* *Loaded* (1994)
* *Wycliffe* (1 episodio, "The Scapegoat", 1994)
* *Braveheart* (1995)
* *North Star* (1996)
* *Deacon Brodie* (1997), Televisión
* *The Land Girls* (1998)
* *Dangerous Beauty* (1998)
* *Dancing at Lughnasa* (1998)
* *This Year's Love* (1999)
* *Love in the 21st Century* (1 episodio, "Reproduction", 1999)
* *The Debtors* (1999)
* *Shadow of the Vampire* (2000)
* *A Rumor of Angels* (2000)
* *The Weight of Water* (2000)
* *Born Romantic* (2000)
* *The Tailor of Panama* (2001)
* *Armadillo* (2001, TV)
* *Xogo de espías* (2001)
* *Broken Morning* (2003, TV)
* *Gunpowder, Treason & Plot* (2004, TV)
* *Strings* (2004; dobraxe na versión en inglés)
* *Kenneth Tynan: In Praise of Hardcore* (2005, TV)
* *A Sound of Thunder* (2005)
* *Elizabeth David: A Life in Recipes* (2006, TV)
* *Renaissance* (2006, dobraxe)
* *Ancient Rome: The Rise and Fall of an Empire* (1 episode, "Nero", 2006)
* *The Moon and the Stars* (2007)
* *28 Weeks Later* (2007)
* *Stevie* (2008)
* *Midnight Man'' (2008), Televisión

## Notas
Amanda Walker

**Amanda Walker**, nada o 29 de novembro de 1935, é unha actriz británica de cine e televisión. Destacan os seus papeis en filmes como *28 Weeks Later* (como Sally), *Heat and Dust*, *Pollyanna* e *Churchill and the Generals*.

## Traxectoria 
Filla da tamén actriz Madeleine Christie. Formouse na Escola Central de Discurso e Drama de Londres. Ela e o seu home Patrick Godfrey forman parte da xunta asesora da escola de teatro británico Cygnet Training Theatre, que se sitúa en Exeter, Devon.

A súa filla Kate Godfrey formouse nesa escola na década dos anos oitenta.
Ben Uzoh

**Ben Uzoh**, nado o 18 de marzo de 1988 en Houston, Texas, é un xogador americano de baloncesto profesional que actualmente é axente libre.

## Traxectoria deportiva 
O 5 de xaneiro de 2011, Uzoh asinou un contrato para xogar ata o final da tempada en New Jersey. No mes de marzo de 2011, foi brevemente asignado aos Springfield Armor da NBA D-League.

En outubro de 2011, asinou un contrato dun ano co Lokomotiv Kuban ruso, pero foi despedido tras xogar só dous partidos. O 9 de febreiro de 2012, asinou un contrato cos Cleveland Cavaliers, pero foi cortado pouco máis tarde.

O 27 de marzo de 2012, Uzoh asinou un contrato de dez días cos Toronto Raptors. O 16 de abril de 2012, os Raptors anunciaron a contratación de Uzoh para o restante da tempada 2011-12.

## Notas 
## Véxase tamén 
### Ligazóns externas 
* Perfil en NBA.com
Leslie Howard

miniatura|Placa en Cedeira.
**Leslie Howard**, nado o 3 de abril de 1893 e finado no océano Atlántico o 1 de xuño de 1943, foi un actor de teatro e cine, director e produtor británico.
## Traxectoria
[miniatura|Monumento en memoria de Howard e dos seus compañeiros en [Cedeira, fronte ao lugar onde foron derribados.]]
O seu personaxe mais popular foi o de Ashley Wilkes en *Foise co vento*.

Durante a segunda guerra mundial o avión no que viaxaba foi derribado por aparatos alemáns no océano Atlántico, a uns 300&nbsp;km ao norte da Coruña.

## Filmografía 
## Véxase tamén 
### Ligazóns externas 
* Van Neste, Dan."Leslie Howard: Unmasking the Pimpernel"
* Leslie Howard at Virtual History
* Leslie Howard: The Man Who Gave A Damn (2015) by Repo Films
Landry Fields

**Landry Fields**, nado o 27 de xuño de 1988 en Long Beach (California), é un xogador de baloncesto profesional estadounidense actualmente axente libre.

## Traxectoria 
### Universidade 
Fields xogou no baloncesto universitario para a Universidade de Stanford. Xogou 14 minutos por partido no seu primeiro ano, e foi mellorando ano a ano os seus números, ata chegar ó seu derradeiro ano coma un dos mellores xogadores na Conferencia Pac-10.

Fields rematou a súa tempada coma sénior liderando a Pac-10 en anotación e en rebotes, pese a xogar de escolta e ala. Foi incluído no primeiro mellor equipo da Pac-10. Os seus 22 puntos por partido fixéronlle situarse na 8ª posición de anotadores do país.

### Profesional 
Fields foi elixido na 39ª posición do Draft da NBA de 2010 polos New York Knicks. Tras unha grande actuación na liga de verán e na pretempada, comezou de titular no primeiro partido de liga. O 16 de novembro de 2010, Fields conseguiu os seus máximos da súa carreira con 21 puntos e 17 rebotes na derrota contra os Denver Nuggets.

O 6 de febreiro de 2011, superou ese máximo ao anotar 25 puntos na vitoria contra os Philadelphia 76ers.

Fields gañou o premio ao Rookie do Mes da Conferencia Leste nos meses de novembro e decembro do 2010.

Grazas á súa gran tempada coma rookie, foi elixido no primeiro equipo de rookies da NBA da tempada 2010-11. Fields foi elixido para xogar co Team Shaq no Rising Stars Challenge de 2012.

O 11 de xullo de 2012, Fields asinou un acordo cos Toronto Raptors, cun valor de 20 millóns de dólares en tres anos. Os Knicks decidiron non igualar a oferta e Fields uniuse oficialmente ós Raptors o 14 de xullo de 2012.

## Notas 
## Véxase tamén 
### Ligazóns externas 
* Perfil en NBA.com
* Perfil nos Stanford Cardinals
Big Nothing

***Big Nothing*** é un filme británico do 2006, do xénero de comedia negra, dirixigo por Jean-Baptiste Andrea e que ten como actores principais a David Schwimmer e a Simon Pegg. Estreouse en decembro do 2006, aínda que a súa premiere realizouse no Festival de Cine de Cardiff en novembro do mesmo ano.

## Características 
*Big Nothing* rodouse na Illa de Man e en Gales, en Barry, no Val de Glamorgan, e en Caerwent, como tamén noutras lugares de Monmouthshire. Algunhas escenas fixéronse en Squamish, Canadá.

Non obtivo moito éxito comercial, na súa primeira semana en 101 cines do Reino Unido recadou 83.829£, lonxe do seu orzamento de 3&nbsp;000&nbsp;000£.

### Sinopse 
Ambientado nunha pequena poboación de Oregón, Charlie (David Schwimmer), casado coa policía Penelope (Natascha McElhone), logo de ser despedido o seu primeiro día de traballo dunha centraliña telefónica, acaba sendo enredado por un compañeiro, Gus (Simon Pegg), que coñecera ese mesmo día, para realizar unha extorsión. Esta consiste en sacarlle cartos ao reverendo a cambio de non facerlle confesar a súa visita a páxinas web ilegais de tipo sexual.

## Notas 
## Véxase tamén 
### Ligazóns externas 
* Páxina de *Big Nothing*
Ömer Aşık

**Ömer Faruk Aşık**, nado o 4 de xullo de 1986 en Bursa, é un ex xogador turco de baloncesto profesional.

## Liga turca 
Aşık tivo a súa primeira oportunidade profesional no Fenerbahçe na tempada 2005-06. Tan só xogou un partido antes de ser traspasado a un equipo da segunda división, o FMV Isık Spor Kulübü. Na tempada 2006-07 asinou polo Alpella, onde xogou 40 partidos, nos que fixo 10.7 puntos e 11.2 rebotes. Deixou o Alpella en decembro de 2007, e volveu ao Fenerbahçe por segunda vez. En 2008 lesionouse de gravidade, e pouco máis tarde da súa volta lesionouse outra vez para 2 meses. Nas tempadas 2007-08 e 2008-09 co Fenerbahçe fixo 7.8 puntos e 6.1 rebotes. Coa súa axuda, o Fenerbahçe gañou a liga turca de baloncesto na tempada 2007-08.

## NBA 
### Chicago Bulls (2010–2012) 
Ömer Aşık foi elixido na 36ª posición do draft da NBA de 2008 polos Portland Trail Blazers, e foi inmediatamente traspasado aos Chicago Bulls, nunha operación entre tres franquías. O 13 de xullo de 2010, Aşık asinou un contrato cos Chicago Bulls.

#### Tempada 2010–11 
O 27 de outubro, Aşık fixo o seu debut cos Bulls no primeiro partido da tempada, na casa dos Oklahoma City Thunder. Dende o comezo da tempada, Aşık impresionou co seu xogo grazas á súa gran presenza coma pivote, especialmente cando o pivote titular, Joakim Noah, non xogaba. Ao remate da tempada, liderou a lista de media de rebotes por 48 minutos dos rookies, e estivo entre os dez primeiros en media de rebotes por 48 minutos.

### Houston Rockets (2012-2014) 
O 20 de xullo de 2012, Aşık asinou unha oferta dos Houston Rockets, cun valor de 25.1 millóns de dólares en 3 anos. Os Bulls decidiron non igualar a oferta o 24 de xullo de 2012, e Aşık uniuse oficialmente ós Rockets.

### New Orleans Pelicans (2014-2018) 
O 15 de xullo de 2014, Aşık foi traspasado ós New Orleans Pelicans nun traspaso entre tres equipos no que tamén participaron os Rockets e os Washington Wizards. O 28 de outubro de 2014, fixo o seu debut cos Pelicans no primeiro partido da tempada contra os Orlando Magic. En 33 minutos de xogo, fixo 14 puntos, 17 rebotes, 5 tapóns e 2 asistencias na vitoria dos Pelicans por 101-84.

### Volta a Chicago (2018-presente) 
O 1 de febreiro de 2018, Aşık foi traspasado xunto a Tony Allen, Jameer Nelson e unha elección da primeira rolda do Draft de 2018 ós Chicago Bulls, a cambio de Nikola Mirotić e unha elección da segunda rolda do Draft de 2018. Ademais, os Bulls terán o dereito a intercambiar eleccións de segunda rolda do Draft de 2021 cos Pelicans.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en BasketballReference.com
HSV Hamburg

O **HSV Hamburg** é un equipo de balonmán da cidade de Hamburgo, Alemaña. Actualmente compite na máxima categoría do balonmán alemán, a Handball-Bundesliga.

O HSV Hamburgo non é unha sección do Hamburger Sportverein; só ten dereito de empregar o seu logo e as súas siglas para obter máis publicidade. Dende 2008 uniron os seus equipos de categorías inferiores no SG HSV Handball.

## Historia 
O HSV Hamburg é a antiga sección de balonmán do VfL Bad Schwartau e o HSV Lübeck, fusionados en 1999 dando lugar ao **SG VfL Bad Schwartau-Lübeck**. En 2002 foron realoxados en Hamburgo para medrar e acadar un maior renome. Logo da resituación sufriron problemas financeiros e case perderon a licenza para competir na Primeira Liga de Balonmán de Alemaña. Iso cambiou coa chegada de Andreas Rudolph como propietario e coa súa axuda financeira. En 2004 chegou o primeiro título da súa historia ao gañar a Supercopa de Alemaña tras derrotar o SG Flensburg-Handewitt por 24 a 25, sendo subcampión da Copa de Alemaña. En 2008 participou por primeira vez na Liga de Campións e acadou as semifinais, nas que caeu fronte ao BM Ciudad Real na eliminatoria disputada a dobre partido por 27-34 e 32-26. En 2013 o equipo logrou a súa primeira e única Liga de Campións até o momento logo de vencer o FC Barcelona por 20 a 29 no Lanxess Arena de Colonia.

## Palmarés 
* **1 Bundesliga:** 2011
* **2 Copa de Alemaña:** 2006 e 2010
* **1 Recopa:** 2007
* **4 Supercopa de Alemaña:** 2004, 2006, 2009 e 2010
* '''1 Copa de Europa: 2013

## Cadro de xogadores da tempada 2015-2016 
200px|miniatura|dereita|O expresidente do HSV Andreas Rudolph.
200px|miniatura|dereita|O HSV celebrando un triunfo na tempada 201172012.

## Notas 
## Véxase tamén 
### Ligazóns externas 
* Sitio web oficial do HSV Hamburg
Belenus

**Belenus**, tamén coñecido como *Belinus*, *Belenos* ou *Belanus*, é un deus da mitoloxía celta.

## Características 
Belenus significaba brillante ou refulxente e designaba un deus da luz, o Sol e o lume (todas elas enerxías renovadoras). Belenus era o nome tanto irlandés como galo e ástur. Os romanos reuniron baixo o nome de Apolo varios deuses galos encargados especialmente das termas.

Coñecido polos irlandeses, o seu nome pasaría ás novelas medievais. As «Baltené» eran unha das grandes festas irlandesas que se celebraban o 1 de maio e que proviñan do culto a esta divindade. Asocióuselle como compañeira a deusa Sirona.

En Asturias o seu nome quedou reflectido na toponimia local. Así, no concello de Poña atópase a localidade de Beleño, cuxo nome deriva do deus celta.

Belenos foi confundido tamén con outros deuses tales como con Grannus (o brillante), venerado en varios lugares, Siannus, patrón dos baños do Mont-Dourei en Puy de Dôme e Borvo.

Así mesmo foi coñecido con outros nomes como:

- Grannios e Borno da celtia continental
- Balor e Beltayne da celtia irlandesa
- Beli e Balor dos celtas galeses
- Bel e Belenos dos celtas da illa de Mann
- Bile e Belenos dos celtas escoceses

## Cómics 
Belenus fíxose un oco no coñecemento popular moderno xunto á deidade Tutatis grazas ás historietas de Astérix, de Goscinni e Uderzo.

## Notas 
## Véxase tamén 
### Ligazóns externas 
* A Relixión Celta
Patrick Godfrey

**Patrick Godfrey** nado en Finsbury (Londres) o 13 de febreiro de 1933 é un actor británico de cine, televisión e teatro.

## Traxectoria 
Fillo de Lois Mary Gladys (Turner de solteira) e Frederick Godfrey, que era reverendo. Está casado coa tamén actriz Amanda Walker dende o 20 de abril de 1960 e teñen dous fillos.

Godfrey e maila súa muller forman parte da xunta asesora da escola de teatro británico Cygnet Training Theatre, que se sitúa en Exeter, Devon.

Iniciou a súa andaina cinematográfica en 1972 con *Miss Julie* e apareceu en varios filmes británicos da década dos oitenta, noventa e dous mil, incluíndo *Unha habitación con vistas*, *O que queda do día*, *The Importance of Being Earnest* e *The Count of Monte Cristo*.

Tamén interpretou a Leonardo da Vinci na adaptación da *Cinsenta* *Ever After*, xunto con Drew Barrymore e Dougray Scott.

Fixo moitas aparicións na televisión, entre as que destacan nas series *Doctor Who* e *Inspector Morse*.

## Filmografía 
**Miss Julie* (1972)
**Heat and Dust* (1983) 
**Unha habitación con vistas* (1985) 
**Foreign Body* (1986)
**Clockwise* (1986)
**Maurice* (1987) 
**On the Black Hill* (1987)
**The Girl in a Swing* (1988) 
**Manifesto* (1988) 
**Black and White* (1992)  
**O que queda do día* (1993) 
**The Trial* (1993) 
**The Gambler* (1997) 
**Ever After* (1998) 
**The Miracle Maker* (2000) 
**My Brother Tom* (2001) 
**The Importance of Being Earnest* (2002) 
**The Count of Monte Cristo* (2002)
**Oliver Twist* (2005) 
**Shadow of the Sword* (2005) 
**2057* (2007)
Baylor Bears

|-
| **División**
| bgcolor=#EEEEEE| División I da NCAA
|-
| **Subdivisión en fútbol americano**
| bgcolor=#EEEEEE| Football Bowl Subdivision (FBS)
|-
| **Conferencia**
| bgcolor=#EEEEEE| Big 12 Conference
|-
| **Alcume**
| bgcolor=#EEEEEE| *Bears* 
|-
| **Mascota**
| bgcolor=#EEEEEE| *Joy* e *Lady*
|-
| **Estadio de fútbol americano**
| bgcolor=#EEEEEE| Floyd Casey Stadium (50.000 espectadores)
|-
| **Pavillón de baloncesto**
| bgcolor=#EEEEEE| Ferrell Center (11.528 espectadores)
|-
| colspan="2" bgcolor="white" align="center" | 300px
|}
**Baylor Bears** é o equipo deportivo da Universidade de Baylor, en Waco, Texas. Os equipos dos Bears participan nas competicións universitarias organizadas pola NCAA, e forman parte da Big 12 Conference dende o ano 1996. Os programas deportivos femininos desta universidade son coñecidos coma **Lady Bears**.

## Deportes 
Baylor compite en 16 deportes variados:

### Béisbol 
O equipo de béisbol é un dos programas deportivos con máis éxito de Baylor. Dende a súa entrada na Big 12 Conference, Baylor ten a mellor marca de conferencia con 137-83 (.623) baixo o mando do adestrador Steve Smith.

### Baloncesto 
Baylor Lady Bears gañou o campionato nacional de baloncesto feminino da NCAA en 2005, adestrados por Kim Mulkey-Robertson, e gañando na final a Michigan State Spartans por 84-62. Mulkey-Robertson converteuse na primeira adestradora de Baylor e na terceira adestradora da historia en gañar o campionato nacional coma adestradora e coma xogadora, xunto con Dean Smith e Bob Knight.

Os Baylor Bears gañaron cinco títulos da Southwest Conference, e alcanzaron a Elite Eight en 1946 e a Final Four en 1948 e 1950. En 1948 chegaron á final, pero perderon ante os Kentucky Wildcats por 58-42.

Xogadores de baloncesto notables coma David Wesley, Vinnie Johnson ou Darryl Middleton proceden desta universidade.

## Ligazóns externas 
* Web Oficial dos Bears